JohanHeinsen/ENO huggingface dataset:
Viborger Samler, 1807-07-02
Kiöbenhavns Penge Cours den 26de Junii. Danske Bancosedler 38 3/3 Procent slett, end Sp. 80 Rdl. Specie dansk Courant Rd. 110 Rd. 67 Skill. 12. dito . . i dito 1 Rdl. 37 Skill. Diskonto 6 Procent.
Viborger Samler, 1807-07-02
Jndenlandske Efterretninger. En Bradon har faaet Lov i Dyrehaven at vise italienske Komedier og Pantommer; en Larose at vise en kinesisk Hest og nogle ærostatiske Figurer.
Viborger Samler, 1807-07-02
Den franske Rug, hvoraf en Ladning er ankommen til Hr. Grosserer Birch i Qvæsthuusgaden, har meget god Afsætning, uagtet den ikke kan sælges under 100 Rd. Td. Den kjøbes især til Sæderug, hvortil den er saameget bedre skikket, som den ikke er tørret. Ogsaa en Bager i Kiøbenhavn har kjøbt et Parti til Brød. Den er stor og har et deligt Syn.
Viborger Samler, 1807-07-02
J Gen. Maj. Grev Bandissins Fraværelse, ere alle Gouvernements- og Kommandantskabs Forretninger overdragne Gen. Maj. Lemming.
Viborger Samler, 1807-07-02
Een af de fine brune Vandorme af 1 1/2 Qvarters Længde, og tynd som en Fiolinqvint, med to mørke Striber efter Længden, en saxdannet Aabning i den ene Ende og en sort Knop i den anden, er funden i disse Dage i Vandet af en Post i lille Kongensgade, og har levet nu i 8 Dage i et Glas, J Egnen ved Sors staaer Kornet overalt meget herligt; man frygter blot for, at det kolde Regnvejrendnu skulde vedvare længere.
Viborger Samler, 1807-07-02
Ved Reskript af 1ste d. M., er Enkepensionen af Horsens Sognekald for Eftertiden fastsat til 100 Rd. aarligen.
Viborger Samler, 1807-07-02
Ogsaa ved Husarerne i Jægersborg er nu Underviisningen i Gymuastik indført. De lære tillige Ge- ografi, &c., og opmuntres ved passende Præmier. Af de to i England opbragte danske Skibe, som havde Foræringer for Alstier og Tunis ombord, er det ene allerede frigivet og man venter med hver Post Efterretning om, at ogsaa det andet er frigivet.
Viborger Samler, 1807-07-02
En Kommando af det fyenske JnfanteriregimentsStamme afgaaer i denne Tid fra Frederits til Havnearbeidet i Fladstrand.
Viborger Samler, 1807-07-02
Ved Kgl. Beslutning af 5 d. M. er det blevet tilladt, at der indrettes et Selskab for at fremme Huusdyrenes Forædling; at der af Fondon at usus publicos udredes omtrent 400 Rd. til dets fornødne Stempler til en Medallie; at denne Medallie hæver Aristoteles's Brystbillede med Omskrivt af Selskabets Navn og med en Egekrands paa Bagsiden; at det af Stutterikassen aarligen udbetales Selskabet. 100 Rd. til en Præmie for et Priisskrivt Selskabets Formaal vedkommende, og 100 Rd. engang for alle til Signetets Stikning &c. De øvrige Omkostninger, som Brevvexlingen medfører, udredes at Veterinærkassen. Hr. Kammerherre og Overhofmarskalk Hauch er udnævnt til Selskabets Præses.
Viborger Samler, 1807-07-02
Fra Filadelfia berettes under 21de April, at en amerikansk Kinafarer, som den 20de Decbr. 1806 afseilede fra Makao, har udsagt, at der da laae paa Kantons Rehd 2 danske Kompagniskibe med fulde Ladninger og alt vel inden Borde.
Viborger Samler, 1807-07-02
Helsingøer den 25de Junii. Fra den 21de til i Dag ere 149 Skibe expederede ved Øresunds Toldkammer. J Forgaars kom et engelsk armeert Skib ind fra Nordsøen og nogle faa andre engelske, som hørte til den sidst indkomne Londonske Konvoj, men som i Stormveir vare forslagne fra den, og søgte ind i svenske Havne. Man hører intet tilforladeligt endnu om den engl. Expedition til det faste Land. J Følge Breve fra Stralsund, skal Colberg være overgivet den 20de Junii.
Viborger Samler, 1807-07-02
Paa Major Høhlings og fleres Ansøgning er i denne Tid en paa Livstid inddømt Slave, navnlig Peder Mortensen Skou, efter 21 Aars Slaveri, ved allerhøieste Naade sat paa fri Fod. J alle d. 21de Aar han var Slave, gik han som Opvarter i Major Høhlings Huus og gjorde sig ved ærlig, flittig og god Opførsel værdig til sammes og andre Menneskevenners Forbøn, der og havde den heldige Jndflydelse, at Hs. Kgl. H. Kronprindsen naadigst indlemmede ham i Borgersamfundet paa ny Ved Stormen den 12te Juni, der paa et meget smalt Strøg virkede af Sydvest med utrolig Heftig, hed, ere en Mængde Skibe strandede mellem Strømstad og Uddevalla, og de paa Kysten opdrevne Liig, regnes for 5 til 600. Ogsaa endeel Heste ere opskyllede, men disse havde været paa et Dansk Skib, der fra Jylland skulle bringe dem til Frederikshald. Endeel engelske Skibe saavel fra, som til Nordsøen, ere strandede med, og man paastaaer, at et Krigs fartøi havde havt samme Skjebne. Det Menneske, som ene reddede sig ved den danske Ostindifarers Skibbrud, var ogsaa den eneste af alle 30, der kunde svømmel En lærerig Tildragelse for vore Søfolk, eller som i det mindste burde være det, hvis ellers sligt var at haabe der, hvor det er Tossernes Løsen, at Gymnastik er overflødig og latterlig, og at man ej bør udsætte sig for daglig Fare (saaledes kalde de alle Gymnastiske Øvelser, skiøndt det kan bevises, at ved det største Jnstitut af det Slags i Danmark, kun eet Menneske har faaet Skade, og at dette netop var en Tilskuer, der vilde efterbajasse Lærlingerne) for at undgaae een, der maaskee ej indtræffer engang i Livet.
Viborger Samler, 1807-07-02
Den 26de Juni kostede grønne Erter paa Torvet i Khn. 10 Mk. Skjeppen. Den 27 begyndte de med 9 Mk. Overalt i den nordostlige Deel af Sjælland staaer Sæden til det skiønneste Haab. Det samme berettes ogsaa om Skaane.
Viborger Samler, 1807-07-02
Den 26 Juni holdes offentlig Exammen i Landoeconomien, sikkerst allerførste Gang i Danmark, og maaske i hele Europa. Det var paa Blaagaard hvor de Seminarister, der i denne, af alle nyttigste, Videnskab havde modtaget Underviisning af Hr. Prof. Begtrup, af ham examineredes i Paahør af endeel vakre Mænd, og i Statsminister Grev Reventlovs Overværelse, der selv mundtlig gav Seminaristerne endeel nyttige Forholdsregler ihenseende til, hvorledes disse Kundskaber burde bibringes Bønden, der altid troer sig klogere i Jordbruget, end enhver Jkkebonde.
Viborger Samler, 1807-07-02
Breve fra Memel, der gaae til 17de Juni, melde, at efter Slaget ved Friedland har Bennigsen, trukket sig til Allerburg, Tapiau og Wehlau; Le stor, har taget Stilling ved Labiau, og Rüchel paa Kurske Nehrung. Kønigsberg blev besat af de Franske den 16de. Kongen af Preussen er gaaet til Vilna. Colberg er gaaet over den 20de eller 21de Ankomne Skippere til Khn. have udsagt, at ogsaa Memel var taget den 21de. Skiendige Mennesker haver atter i Kbhvn, begyndt paa at plyndre Børn. J disse Dage blev et liden Pigebarn lokket bort fra sine Forældres Kielder, og plyndret det lige ind til Særken. Det samme skal nylig have været Tilfældet med nogle andre Børn.
Viborger Samler, 1807-07-02
En Spanier, der har tjent som Matros paa den nylig hiemkomne Ostindiefarer, har ombord paa Skibet villet stikke Kapitainen ihiel, men blev standset deri af Overstyrmanden, som just blev det vaer.
Viborger Samler, 1807-07-02
Denne Forbryder er nu bragt i Lænker til Kbhn., og sidder der arresteret. Natten til den 18de f. M. have Tyve afbrækket 7 til 8 Alen Kobberplader, af mindre end et Qvarteers Bredde, der vare anbragte som Torden afledere paa Fæstningen Aggershuus nordre Krudttaarn.
Viborger Samler, 1807-07-02
For Professor Baggesen er der i disse Dage udfærdiget Pas til Frankrig.
Viborger Samler, 1807-07-02
Bekjendtgjørelser. Efter den forhen skeete Bekjendtgjørelse at den hidindtiførte fælleds Handel af Firma Oppenheim er Heineman er separat, derfor kan jeg ikke undladt at recommandere ved mine Velyndere at jeg er forsyne med endeel Allenkram og boer i Slotsgaden No. 126. Randers. Randers den 29 Juni 1807. Salomon Oppenheim.
Viborger Samler, 1807-07-02
Lordagen den 27 Juni er fra Viborg Mark bortgaae en rødblisset Hoppe en 12 Aar gammel, med 2 hvidBagsokker og nogle hvide Pletter paa venstre Side den skal være kommen forbi Rindsholm men længer, har man ei sporet den, skulde nogen have indtaget dem beder jeg det snarest at mælde det mig, da jeg derfor vi erstatte ald Omkostning. Jerngyde i Tholstrup Sogn. Niels Horrebye.
Viborger Samler, 1807-07-02
Deherr. Udenbyes, som holde Viborger Samler, bedes, uden videre Krav, at indsende den forfaldne Betaling snart til A. F. Just.
Viborger Samler, 1807-07-02
Enhver, som maatte have noget med mig, som Directeur for den Thaarupgaardske Stiftelse. i hvilkensomhelst Anledning at afhandle, vilde behageligen herefter derom henvende sig til Hr. Assessor Friis i Viborg, som er anmodet om paa mine Vegne at handle og afgiøre det fornødne. Viborg d. 21 Juni 1807. C. F. Juel.
Viborger Samler, 1807-07-02
De, som ønsker deres Børn vaccinerede af mig vilde behage, jo før jo hellere, at tale med mig, for nøyere at kunde bestemme Tiden og Stedet. Viborg d. 1ste Juli 1807. D. Hoffding. Paa Holstebroe Veien, er den 29de Juni funden en Kaskiet og en Hat, samme kan afhentes i Vibokhos Snedkermester Johannes Rittrup, imod en billig Findeløn og dette Avertissements Bekostning.
Viborger Samler, 1807-07-02
Da et Sølv Lommeuhr er frakommet sin Eier enten paa Gaden tabt, eller og ved at lægge samme fra sig og glemt at tage den, med sig igien, den var paa det inderste Huus belagt med end liden Stykke Mæssing ved Hængselen, hvem der kan give Oplysning om samme loves en resonabel Douceur, og melder sig hos Jørgen Giørup i Viborg. Dersom en duelig, helst ugivt Kleinsmed, der tillige kan beslaae Heste, og herom, samt om sin Opførsel kan pise paalidelige Attester, haver Lyst til nedsætte sig i een af Jyllands nordre smaa Kiøbstæder, da kan han melde sig, jo før hellere, hos Hr. Boghandler Just i Viborg, som giver stærmere Underretning.
Viborger Samler, 1807-07-02
(Hermed følger Tillæg.)
Viborger Samler, 1807-07-02
Ledigt Embed. Stordalens resid. Kapellani i Trondhjems Stift, 200 Rd.
Viborger Samler, 1807-07-02
Befordringer og Afgang. Under det danske Cancellie: Provisor C. W. Langsted meddeelt Bev. som Apotheker i Nestved. Cand. Theol. H. G. Stuv confir. som Kapellan pro Persona for Sogne Præstegjæld i Kristiansands Stift; Cand. Phar. H. C. Hagen medd. Bev. som Apotheker i Holbek; B. Siersted, efter Ans. entl. fra sit Embed som Birkedommer ved Skjoldenæsholms Birk i Sjælland; Distrikts chirurg i Holbek, P. C. S. Bagger udne til Chirurg i Viborg samt til det der værende Hospital og Tugthuus saa og i Fiende, Nørlyng, Middelsom og Lysgaard Herreder under Viborg Amt, samt i Hitz Herred under Aarhuus Amt; Borgermester og Byfoged i Kallundborg, Landræsenskommissair J. P. Rommedahl, til Byfoged og Byskriver i Hobroe samt Herredsfoged og Herredsskriver, under Aalborg Amt. (De øvrige følge.)
Viborger Samler, 1807-07-02
Døde. Kbhn. Skipper J. R. Møller, 44 A. Christen J. Cvaldt, 17 A. (paa Hjemreisen, i Rinds Herred under Viborg Amt og Gislum Herred, paa Amsterdam.) Aalborg. Jfr. C. M. Wandal. Nærum: Greve Adam Trampe, Major at Landværnet. Viborg: Niels Thørings Hustrue Maren Nielsdatter, 47 A.
Viborger Samler, 1807-07-02
Bekjendtgiørelser. J Følge Plakaten af 26de Octbr. 1792, indkaldes med 12 Ugers Varsel Creditorerne i Stervboet efter forrige Sognepræst i Ulfborg Hr. Claus Bertelsen, der døde sidste 28de April, for at anmelde og beviisliggjøre deres Fordringer for undertegnede Skifteforvalter. Den afdøde skal have efterladt sig en Heelbro. der, hvis Opholdsted ikke vides, og som herved indkaldes, for efter Loven at værge for de Umyndige. En Samling holdes i Stervboet førstkommende 9de Juli. Stabye Præstegaard den 15 Juni 1807. N. Windelin.
Viborger Samler, 1807-07-02
Ved det af Madame Nørager, som døde paa Wennergaard den 1ste Juni sidst, oprettede, og allernaadigst confirmerede Testamente, er bestemt at hendes efterladte Boe, skal deeles saaledes: det halve til hendes forhen afdøde Mands Hr. Christian Nøragers Arvinger og dernæst circa 1000 Rd. til endeel afhendes Tienestefolk, og andre her tilstædeværende Personer, af det øvrige skal 1/2 tilfalde hendes afdøde Søster og Svoger, forrige Provst i Vesterherred, og Sognepræst Clausen i Hve deres Børn, og Resten til hendes Broder Hr. Mølmark og Kone i Faaborg den halve Deel, og hendes 2de ugifte Sønre Jomfruer Else og Christiane Mølmark, samt Jomfrue Benthe Høeg, hver 1/2 Deel. Ved Bevilling af 4 hujus er det mig tilladt, ved Proklama i Aviserne, at indkalde velbemeldte Madame Nøragers Kreditorer; disse saavelsom fornævnte Arvinger Respective, indkaldes derfor herved behagelig give Møde i Skiftet jo før jo hellere, enhver for at legitimere hvad de bør. Ringkjøbing d. 15 Juni 1807. Bork.
Viborger Samler, 1807-07-02
Onsdagen den 29de Juli førstkommende Formiddag Kl. 10, bliver Auction paa Wennergaard i Welling Sogn, efter afgangne Madame Nørager, over bemeldte Hovedgaard Wennergaard, som er i Bøsling Herred, omtrent 1 Miil østen Ringkjøbing, med alle sine Bygninger over 160 Fag, Bindingsværk, asseureret i Brandkassen for 5000 Rd., og dertil hørende gode Jorder, Aggermark og Eng og Foerte i alt 386 Td. Land, som ligger rundt om Gaarden er udskiftet fra ald Fælledsskab, og meest indhegnet, dets Hartkorn er 21 Tdr. 4 Skpr. 1 7/8 Alb., som med den heele betydelige Avi for dette Aar af Kiøberen kan tiltrædes til næste Michelsdag, paa meget billige Conditioner. Af Gaardens Jorder er udleied paa 2 a 3 Aar en Deel, meest Græsning, hvoraf betales aarlig 340 Rd. Ved den samme Auction sælges tillige en stoer Deel af Stervboets Løsohre, Sølv, Tin, Steen og Glastøy, fiine Sengeklæder med meere. Ringkjøbing d. 15 Juni 1807. Bork. Skaungaard ved Viborg, med tilhørende Huuse, samt Almind Kirke, er underhaanden tilkjøbs, med eller uden Besætning, samt Avlsredskaber og endeel gade, tildeels mahogni, Meubler.
Viborger Samler, 1807-07-02
Uagtet Mad. Ludvigsen her i Byen ved Kongelige Bevilling allernaadigst er tilladt at hensidde i uskiftet Boe efter hendes afdøde Mand Told- og Consumtionsinspecteur Ludvigsen; saa har hun dog for om muelig derved at kunde tilfredsstille hendes sal. Mands Creditorer, opgivet Boet til Skifterettens Behandling; thi indkaldes herved fornævnte Boets Credi og Debitorer at møde ved en Skiftesamling som er bestemt til Foretagelse paa Thisted Tingstue Fredagen den 31te Juli førstkommende om Formiddagen Kl. 10 slet, de første for at angive og beviisliggjøre deres Fordringer i dette Boe og de sidste at betale hvad de til Boet findes skyldige. Thisted den 15de Juni 1807. Brøndlund. Skifteforvalter.
Viborger Samler, 1807-07-02
Auction. Mandagen den 27de Julii næstkommende bliver ved 1ste Auction opbuden; Onsdagen den 29de, ved 2den Auction, og Fred. den 31 Juli ved 3die Auction absolut bortsolgt, en ved Randers Broe beliggende og nyelig fra Norge hiemkommen Galease, die Frau Ana kaldet, 24 1/2 Commercelæst, Hr. Lauriz Nielsen Bigums Opbudsboe tilhørende, som er i god seilbar Stand, og strax med alt sit staaende og løbende Redskab med Ankere, Seil og øvrige Jnventarium, der næsten er nyt og dobbelt, af Kiøberen kan modtages. Galesen kan hver Dag tages i Øiesyn. Ligesom Jnventarielisten og Jno tariummet selv, af os skal blive paaviist, naar forlanges, og Conditionerne som bliver billige hos os kan faaes til Eftersyn 8te Dage før første Auction; Liebhaberne ville behage at give Møde hver Dags Eftermiddag Kl. 2 ved Byens søndre Toldboehuus hvor Auctionen fremmes. Randers den 23de Juni 1807. J. H. Høeg. J. Rhode. Skiftekommissarier i Boet.
Viborger Samler, 1807-07-02
De som haver Lotterie Sedler under min Collection her i Randers, vilde behagentlig erindre sammes Fornyelse til forestaaende 4de Classe, til den bestemte Tild; Saa er og for Lysthavende nogle Kiøbe=Lodder til bemelte Classe at bekomme hos Stabell. Avispenge for Samleren indkræves i disse Dage. De der ei have betalt de sidste Avertissementer, erindrers snart at lade det skee.
Viborger Samler, 1807-07-02
En god norsk Kugle=Riffel er tilkjøbs. Bogtrykkeriet anviser.
Viborger Samler, 1807-07-02
Mine Skriv= og Postpapirer ere nu hiemkomJust.
Viborger Samler, 1807-07-06
Blandede Efterretninger. Fra England afseilede den 19 Juni de første 8000 Md. af den tydske Legion, og 70 Skibe skulle den 21 indtage Resten.
Viborger Samler, 1807-07-06
Det var den 25 Maj, at Opstanden var i Konstantinopel. Janitskarerne vare længe misfornøiede med den ny Militærindretning; de afsloge Keiserens tilbudne Benaadning og tvang Mufti til at give sin Stemme til hans Afsættelse, der og skeede den 29. Maj, dog blev han ikke dræbt; men bragt til det gamle Serail og hans Fetter Mustapha 28 Aar gl. en Søn af forrige Kejser Abdul Hamid, blev sat paa Thronen. Han beviser den før saa yndede Selim. 3die al Agtelse. Selim lod før sin Afsættelse Bostang Pascha og 2 Ministres Hoveder afhugge, som Janitskarerne vare forbittrede paa, og sendte dem Hovederne. Kiaja Bey og Skatmesteren myrdede de selv. Jtalien venter og et frugtbart Aar. Silkeavlen er saa riig, at den raa Silke er faldet betydelig.
Viborger Samler, 1807-07-06
De franske Kyster ere bereiste af General Junot for at sikre Landet mod engelsk Besøg.
Viborger Samler, 1807-07-06
En fransk Abbed Desmazure har i Fasten, i Marseille, Aix og Toulon, præket saa rørende over den forlorne Søn, at Tilhørerne hulkede og græd et got halvt Qvarteer, saa han maatte holde op. Tilhørerne glemte heller ei Bækkenet med Almisser og en ung, Dame kastede sin Guldkiede deri.
Viborger Samler, 1807-07-06
Efter Breve fra Memel af 17de skal Russerne: og Preusserne i alle de Fægtninger, der stode ved Spanden, Lemitten, Altkirch, Gutstadt og Allenstein, have havt betydelige Fordeele over de Franske, og især gjort mange Fanger. J Slaget ved Heilsberg den 10de, der beskrives som overmaade heftigt, var de Franskes Tab overmaade stort, en fransk Fiirkant blev aldeles tilintetgjort; et Korps, som førtes af Gen. Victor, leed meget Tab imod LEstoca. Bennigsen var om Aftenen Mester over Valpladsen. De Franskes langtøverlægne Antal var det som bestemte hans Tilbagegang. Jmellem den 12te og 14de fik Bennigsen en betydelig Forstærkning. - Slaget ved Friedland d. 14 beskrives som overmaade blodigt, og varende i 19 Timer. Ogsaa heri skal Gen. Victors Korps have havt meget Tab. Kun Overtallet af den franske Hær gjorde det atter raadeligt for Bennigsen, at drage Forstærkninger til sig i en Stilling længer tilbage.
Viborger Samler, 1807-07-06
Den 21 Juni indtraf i Lyon en Førsel spansk Artilleri forspændt med 400 Mulæseler.
Viborger Samler, 1807-07-06
Fra Madrid skrives under 9 Maj "at Præsidenten har tilbagesendt til England den der imellem England og Amerika udkastede Traktat, og for sin Vægring i at antage den anført tre Aarsager 1) at Traktaten ingen Godtgjørelse fastsætter for de Forhaanelser og Voldsomheder, der ere forøvede paa Amerikas Kyster mod det amerikanske Flag, og som bevægede Kongressen til Forbudet mod Engelske Vares Jndførsel. 2) Fordi der ikke er nogen Post i Traktaten, der forpligter England til at frasige sig eller omlæmpe den formeentlige Ret, som det tiltog sig, at undersøge de amerikanske Skibsmandskaber, og deraf borttage de Matroser, om hvilke de engelske Officerer paastaae, at de tilhøre deres Nation, og det uden nogetslags Beviis, skjøndt England alt to Aar forhen tilbød, at indskrænke denne Ret til de snevre Farvande d. c. til Kanalen, den irlandske Kanal og Nordsøen. 3) Fordi der er indført en Post, hvorved de Forenede Stater forpligtedes, at gjøre fælles Sag med England, for at modsætte sig Udførelsen af Dekretet af 21 Nov., om dette Dekret nogensinde skulde udstrækkes til Amerikanerne; eller og Kongressen ikke vilde gjøre fælles Sag; da skulde de amerikanske Skibe, ligesom alle andre Neutrale, være alle de Reglementer underkastede, som England maatte agte nødvendige. - Præsidenten har paalagt den Amerikanske Gesandt, at bevirke Omlæmpning af disse tre Punkter, eller at forlade England; imidlertid skal Jndførselsforbudet, som Kongressen midlertidig havde udsat, med næste Maaned træde i fuld Kraft (denne Efterretning grunder sig paa Breve fra Amerika af 28 Marts.)
Viborger Samler, 1807-07-06
En nylig til England ankommen Paketbaad havde den 1ste Juni prajet et fra Buenos=Ayres kommende engelsk Skib, hvis Kaptain udsagde, at han for 9 Uger siden forlod Buenos=Ayres, som da var i engelsk Vold; at Landet paa begge Sider af Platafloden i en lang Strækning havde underkastet sig og sendt Deputeerte til den engelske General; at en stor Deel af Linieres Tropper vare bortløbne.
Viborger Samler, 1807-07-06
Fra Vien skrives under 13de Juni, "alle Foranstaltninger tale for Fredens Vedlige holdelse, som vi høilig trænge til. Hofkrigsraadet har faaet Ordre, at opsætte en Beregning over hvad der kan svares ved en tilkommende Formindskelse af Armeen."
Viborger Samler, 1807-07-06
Ungarerne havde atter paa Landdagen ønsket, at Keiseren ville residere i Osen.
Viborger Samler, 1807-07-06
Hamborg Penge-Cours den 26de lun. Schl. Holst Spec. 2 Procent bedre end Bauco. Danske Speciessedler 127 ½ Proc slett end Spec. Banc. Khus Bancosedler 139 1/2 Proc. slett., end Species, 100 Rd. Khus-Bancosedler i Schl. Holst Cour 89 3/4 Rd. i dito 43 1/4 Lsk. 1 Rd. dito Kiøbenhavns Penge-Cours den 29de Junii. Danske Bancosedler 39 1/2 Procent slett, end Sp. 180 Rdl. Specie dansk Courant Rd. 111 Rd. 38 Skill. 1 Rdl. dito . . i dito 1 Rdl. 38 Skill. Diskonto 6 Procent.
Viborger Samler, 1807-07-06
Jndenlandske Tidender. En Division af den engelske Udrustning er gaaet i Sundet. To af sammes Førselskibe ankom d. 29. Juni i Sundet. De vare i Nordsøen adskilte fra 53 andre Skibe, der have omtrent 1500 Husarer og deres Heste ombord. Man troer, at de gaae igjennem Store Belt hvis Vinden der er føjeligere end til Sundet. Ved Hvider, ikke langt fra Marstrand, skal Natten mellem 17de og 18de være strandet 20 til 30 engelske Førselskibe, der med Tropper skulde gaae til Østersøen. (Berl. Avis.)¬
Viborger Samler, 1807-07-06
(Af Handelstidenden.) Dantzig den 9de Junii. Der viser sig fra Tid til anden bevæbnede Skibe paa Høiden af Hela. - Strax efter at vor Stad havde kapituleret blev der fra Preussisk Side føjet den Foranstaltning, at alle Skibe som laae her paa Reden, maatte gaae under Seil. Stokholm d. 16 Junii.
Viborger Samler, 1807-07-06
Den Danske Skibsfart hertil er for nærværende Tid meget levende. Vi tælle allerede 30 Skibe under dette Nations Flag, hvoraf mange ere hidkomne med Stykgods fra det sydlige Europa. Adskillige af dem ere allerede her blevne befragtede til Portugal. J vor Handel er der endnu ei synderlig Liv. Her ere store Beholdninger af vore Udførselsartikler, især Jern, hvor af de ordinære Sorter for nærværende Tid kan haves for 8 1/4 Rdlr. Spestes pr. Skpd. - Petersborg den 5 Junii. Jndtil 4de Juni var det i Aar allerede ankommet til Kronstadt 265 Skibe, hvoriblandt 23 Danske. Derfra var der igjen afsejlet 8 Skibe. Ved Ankomsten af saa mange Skibe, paa engang, ere Priserne paa vore Udførselsartikler pludselig stegne, thi her ere kunringe Beholdninger og der kan ej ventes betydelig Tilførsel før Midten, eller Udgangen af denne Maaned. Den lange deblivelse af Vahre=Barkerne kommer deraf, at Kløver ne ere i Aar blevne senere seilbare, end sædvanlig. J.
Viborger Samler, 1807-07-06
følge en i Dag fra det Keiserlige General=Postamt udstædt Bekjendtgjørelse, er Brevportoen i det hele russiske Rige bleven forhøiet 50 Procent.
Viborger Samler, 1807-07-06
D. 25 Juni kom Kadetskibet med dets Tender, paa Khns. Reden fra Østersøen.
Viborger Samler, 1807-07-06
Stubbekiøbing 25 Junii. Her paa Landet: spaae vi os en rigelig Høst især af Vinterkorn, endskiøndt vi for nogle Dage siden havde et temmeligt slemt Veirligt med Blæst, Regn og Hagel, saa spores dog ingen Skade deraf, men det lader til at et ubemærket Kryb giør Fortræd paa Rugen, da man ofte finder Vippen at fortæres fra neden af.
Viborger Samler, 1807-07-06
Hvor rask Farten nu igien gaaer paa Tønningen, kan sees deraf, at allene den 19de Juni indkom 22 Skibe.
Viborger Samler, 1807-07-06
Ved Hr. Biskop Bugge er, fra adskillige Præster i Trondhjems Stift, tilsendt Præsten Hersberg i Kingservig 167 Rd. til Understøttelse ved hans Tab i den 25de Decembers Storm Helsingøer 28de Junii. Fra den 25de til i Dag ere 62 Skibe expederede ved Øresunds Toldkammer. Henimod 200 Skibe ligge nu paa Rehden.